De Putten Jag | Hunting
De Putten Jag verskaf 'n jag ervaring eie aan die Karoo. Ons pryse is mededingend. Ons is ook nie daarop uit om die gewone biltong jagter uit te byt nie. Ons glo ook in die bewaring en die bestuur van die natuur. Ons wil graag by almal wat hier jag, die liefde wat ons het vir die Karoo, kweek.
Wat ons aanbied op 'n jagtog
'n Jag ervaring soos jy net in die Karoo kan kry. Ons maak gebruik van voorsit en stap jag. Ons is ook trots op ons pa en seun jagte. Ons het ook 'n pa en dogter gehad, waar die dogter haar eerste bok geskiet het. Familie le ons ook baie na aan die hart, en is dit vir ons 'n voorreg om deel te wees van so 'n gebeurtenis.
Jagtogte word baie goed beplan, sodat die jagter die meeste uit sy ervaring kan uitkry. Elke dag is 'n vol dag en kom ons soms eers na son-onder by die huis. Ons probeer werkilk ons uiterse bes om die ervaring vir elkeen so denkwaardig as moontlik te maak.
Ons is hier om jou ervaring onvergeetlik te maak
WILLIE & Annelise BARNARD
Eienaar | Jag Koördineerder
Jan & Donnie
Ek, Willie Barnard, en Annelise, my vrou, is altwee lief vir die natuur. Ek is die jagter en sy meer die bewaarder. Saam maak ons die perfekte gebalanseerde span. Ons gasvryheid is iets wat stads mense bewonder en nie gewoond is nie. Ons kuier baie graag saam met ons gaste en deel graag die stories van die plaas en alles wat daarmee gepaart gaan.
Ons is mens, mense.
Ons het ons jag "trip" baie geniet. Ek was veral beindruk met die moeite wat julle doen om die wild by almal uit te bring. Die manier hoe julle die karkasse hanteer en versorg na die jag is ook fantasties. Ons vleis was baie mooi en ek het minimale dooie vleis afgesny. Julle verblyf is goed genoeg vir 'n paar manne wat kom jag. Dis immers nie 'n vyf ster vakansie nie.
Julle gasvryheid was baie opmerklik. Dit staan uit by alles wat ook profesioneel gedoen word. Julle getalle is oorgenoeg. Ons het al op plekke geskiet waar dit maar bietjies bietjies was. Ons het glad nie gesukkel om die kwota vol te skiet nie.
As die oudste man in die groep, wat al baie gejag het, besef ek dat ek elke ervaring moet aangryp en dit koester asof dit my laaste een is. Dankie vir die goeie ervaring van die jag en julle mense wees. Dit sal ek nie vergeet nie. As die Liewe Vader my spaar sien ons weer volgende jaar.